Το λογότυπο της ΕΛΒΟ (1987 - 2021)
Η **Ελληνική Βιομηχανία Οχημάτων ΑΒΕ** (**ΕΛΒΟ**) είναι βιομηχανία κατασκευής τροχοφόρων και ερπυστριοφόρων στην Ελλάδα.

Ιστορία
-------

Ιδρύθηκε το 1972 με την επωνυμία *ΣΤΑΓΙΕΡ ΕΛΛΑΣ ΑΒΕ*, ως θυγατρική τις αυστριακής Steyr Daimler Puch, και κατασκεύαζε (αρχικά κάνοντας απλή συναρμολόγηση, με σταδιακά αυξανόμενο ποσοστό εγχώριας κατασκευής εξαρτημάτων) φορτηγά, άρματα μάχης και τρακτέρ της αυστριακής εταιρείας στην Ελλάδα.

Μοντέλο Aletis της ΕΛΒΟ, 2001 
Το 1987 μετονομάσθηκε σε *ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ (ΕΛΒΟ) ΑΒΕ*, και ο πλήρης έλεγχος της εταιρείας πέρασε στο Ελληνικό Δημόσιο. Τον Αύγουστο του 2000, μετά από διεθνή διαγωνισμό, το 43% των μετοχών της εταιρείας, καθώς και η διοίκηση πέρασαν στην κοινοπραξία των εταιρειών του ομίλου Μυτιληναίος και ΜΕΤΚΑ Α.Ε. Το 2011 ο Όμιλος Μυτιληναίου μεταβίβασε τον έλεγχο πίσω στο Ελληνικό Κράτος έναντι συμβολικού τιμήματος ενός ευρώ.

Το 2001 παρουσίασε το πρωτότυπο αυτοκίνητο *Aletis*, ένα μικρό καμπριολέ σχεδιασμένο από το γραφείο Pininfarina.

2014-2019
---------

Η ΕΛΒΟ τέθηκε σε καθεστώς ειδικής εκκαθάρισης το 2014. Ο πρώτος διαγωνισμός για την πώληση της εταιρείας ακυρώθηκε και ο δεύτερος κρίθηκε άγονος. Η νέα κυβέρνηση της Νέας Δημοκρατίας τον Ιούλιο του 2019 πέρασε της αρμοδιότητες της ΕΛΒΟ στο υπουργείο ανάπτυξης και επενδύσεων.
Στις 3 Αυγούστου ο υπουργός ανάπτυξης και επενδύσεων Άδωνις Γεωργιάδης ανακοίνωσε δημόσια πως θα υπάρξει μέσα στον Σεπτέμβρη του 2019 3ος διαγωνισμός για την ιδιωτικοποίηση της ΕΛΒΟ.

2020-σήμερα
-----------

Στις 22 Σεπτεμβρίου 2020 η ΕΛΒΟ πωλήθηκε στην κοινοπραξία του Ισραήλ Plasan και SK Group ως αποτέλεσμα ιδιωτικοποίησης κατέχοντας ποσοστό 79% ενώ το ελληνικό δημόσιο από το 2023 θα κατέχει το 21%.

Υποδομή
-------

Οι εγκαταστάσεις της ΕΛΒΟ βρίσκονται στη Βιομηχανική Περιοχή Σίνδου της Θεσσαλονίκης, καταλαμβάνουν έκταση 270.000 τ.μ. με καλυμμένη επιφάνεια 60.000 τ.μ. Επιπλέον, διαθέτουν εγκατεστημένη ισχύ 8.660 KW και θερμική ισχύ 17,5 MW.

Η εταιρεία προχώρησε στην πιστοποίηση του συστήματος Διαχείρισης Ποιότητας σύμφωνα με το σύνολο των απαιτήσεων του Ευρωπαϊκού Προτύπου ΕΛΟΤ ΕΝ ISO 9001:2000 μέσω του TÜV HELLAS, (μέλος του Γερμανικού Οργανισμού Πιστοποίησης RWTÜV και του TÜV CERT). Ο έλεγχος γίνεται για τα στρατιωτικά οχήματα με κρατική διασφάλιση σειράς AQAP100.

Παραγωγή
--------

M1114GR HMMWV Ελληνικού Στρατού - Απρίλιος 2007
Steyr 680M του Ελληνικού Στρατού (στη Βοσνία το 1996)
* Αστικά λεωφορεία ΕΛΒΟ
* Ηλεκτροκίνητα λεωφορεία Neoplan
* Υπεραστικά λεωφορεία

* Τεθωρακισμένο όχημα μάχης ΕΛΒΟ Κένταυρος
* Όχημα παντοδαπούς εδάφους Mercedes Benz GD 290 σε 240GD/24 (0,25 τόνοι) και σε 290GD/28 (1,5 τόνοι)
* Hummer HMMWV (4X4) 1114 GR
* Φορτηγό γενικής χρήσης

**Παλαιότερα προϊόντα**

* Τεθωρακισμένο όχημα μάχης Steyr SK 105 KURRASIER
* Τεθωρακισμένο όχημα μάχης ΤΟΜΠ Λεωνίδας
* Φορτηγό Steyr 680M
* Φορτηγό Steyr 91
* Λεωφορείο ΕΛΒΟ C93800 Europe, λεωφορείο ΣΤΑΓΙΕΡ ΕΛΛΑΣ-IKARUS 260.022 (145 οχήματα αγορασμένα από την IKARUS και συναρμολόγιση στη Σίνδο, έτος 1984)

Παραπομπές
----------

1. ↑  «Mr. Dimitrios Angelopoulos takes over as General Manager». Hellenic Vehicle Industry. Ανακτήθηκε στις 1 Ιουνίου 2022.
2. ↑  «ELBO Hellenic Vehicle Industry SA». IHS Jane's. 8 Απριλίου 2015. Ανακτήθηκε στις 28 Αυγούστου 2015.
3. ↑  «ΕΛΒΟ: η ιστορική βιομηχανία οδεύει προς νέο αδιέξοδο». capital.gr.

Βιβλιογραφία
------------

* Λ.Σ. Σκαρτσής και Γ.Α. Αβραμίδης, "Made in Greece", Typorama/Επιστημονικό Πάρκο Πάτρας, Πάτρα (2003) ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Εξωτερικοί Σύνδεσμοι
--------------------

* Επίσημη ιστοσελίδα
* Άρθρο Οικονομικού Ταχυδρόμου

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητοβιομηχανία στην Ελλάδα |
| --- |
|  |
| Εταιρείες | 

|  |  |
| --- | --- |
| Ενεργές | 
ΒΙΟΜΑΝ · Διάνα · ΕΛΒΟ · NAMCO · Replicar Hellas · Tropical · Όμιλος Επιχειρήσεων Σαρακάκη · Sfakianakis · Τανγκαλάκης-ΤΕΜΑΞ |
|  |
| Μη ενεργές | 
Attica · AK Hellas · Alta · AutoDiana · Άτλας · Αγρικόλα · Αυτοκινητοβιομηχανία Ελλάδος · Αυτομηχανική · C.AR · Balkania · ΒΕΤ · ΒΙΑΜΑΞ · ΕΒΙΑΜ · DIM · ΔΗΝΑΠ · Εμπορική Αυτοκινήτων · Ηρακλής · Θεολόγου · MAVA-Renault · ΜΕΒΕΑ · Μέγκο · Motoemil · Μπουχάγιερ Πάτρας · Neorion · Nissan-TEOCAR · PANCAR · Παντελεμίδης-ΤΙΤΑΝ · Πετρόπουλος · Pitsos · Ρεκόρ · ΡΩΣ · Scavas · ΣΤΥΛ ΚΑΡ · Τζεν |

 |
|  |
| Σχετικά θέματα | 
Διεθνής Έκθεση Οχημάτων των Αθηνών |

 |